Как да изберете подходящите за вашия автомобил спирачни накладки?
Освен направената дотук класификация, има и още няколко фактора, които играят важна роля в процеса по избор на спирачни накладки. По-надолу ще изведем част от тези фактори:
представяне при екстремни температури – никога не можете да бъдете сигурни при какви температури ще ви се наложи да шофирате. Така че би било добре да се насочите към спирачни накладки, които са способни да ви гарантират необходимото представяне както в горещите летни дни, така и при тежки и мразовити зими.
устойчивост във времето – устойчивостта във времето е пряко свързана с това към коя от гореспоменатите групи принадлежат съответните спирачни накладки, но можете да се ориентирате за нея и по някои външни признаци на продукта. Най-важният сред тях е твърдостта на набелязаните спирачни накладки, като тук трябва да се търси оптималният баланс. Това е така, защото прекалено меките спирачни наклади не са особено устойчиви във времето, докато много твърдите такива водят до поражения върху диска.
вибрации и ниво на шума – вибрациите и нивата на шума, които се причиняват от монтираните спирачни накладки, също са от значение по време на шофиране. Когато правите избор по този критерий, трябва да помислите доколко силни вибрации и шум не биха ви притеснявали при натискане на спирачния педал.
количества прах – при своята работа монтираните спирачни накладки имат свойството да събират определени количества прах, които след това на практика залепват към колелото. Задължително вземете предвид и този фактор при избор на спирачни накладки, тъй като по-големите количества прах във времето несъмнено ще окажат влияние върху работата на цялостната система.
производител – в никакъв случай не бива да се забравя производителят, към чийто каталог принадлежат набелязаните от вас спирачни накладки. Винаги е препоръчително да се залага на производители, които притежават достатъчно дълъг опит и добро име в бранша. Производители, доказали, че не са склонни да правят компромиси с качеството на своите спирачни накладки, както и с комфорта и безопасността на шофьорите.